05/09/2012 | Administración LocalMunicipal
Vimianzo
Convocatoria pública de subvencións para o fomento de actividades culturais ano 2012

Por acordo da Xunta de Goberno Local, na sesión extraordinaria do 14/08/2012, previo ditame da comisión informativa de benestar social e promoción da igualdade, aprobáronse as bases e a convocatoria ordinaria de subvencións para o fomento de actividades culturais do ano 2012: BASES REGULADORAS DA CONVOCATORIA ORDINARIA DE SUBVENCIÓNS PARA O FOMENTO DE ACTIVIDADES CULTURAIS DO ANO 2012 1. Obxecto da convocatoria. É obxecto da presente convocatoria a concesión de subvencións para o fomento de actividades culturais con cargo á partida orzamentaria 334.489, por un importe total de 9.500 euros.2. Actividades subvencionables. Poderán ser obxecto de subvención as seguintes actividades: ▪ A organización de actividades relacionadas co achegamento á comunidade das artes plásticas, literatura e teatro, música, divulgación das ciencias e demais manifestacións culturais e artísticas. ▪ A organización de actividades de animación tendentes a fomentar a participación e creatividade e o mantemento das tradicións locais. ▪ Os gastos de equipamento. Non serán obxecto de subvención as actividades enumeradas no artigo 7 da Ordenanza xeral de subvencións, ademais de: ▪ Os gastos das comisións festas para a celebración de festas parroquiais. ▪ Os gastos relacionados con comidas e similares (por exemplo as xuntanzas entre os membros da entidade), que non constitúan a actividade en si. ▪ Os gastos pola adquisición de bebidas alcohólicas de calquera tipo, así como tabaco ou outros produtos considerados lesivos para a saúde. ▪ Os gastos derivados das retencións do imposto da renda das persoas físicas (IRPF). Todos os proxectos subvencionables deberán empregar a lingua galega na realización das actividades.3. Solicitantes. Poderán optar a estas subvencións as entidades e asociacións sen fins de lucro, públicas ou privadas, que, cumprindo o prescrito no artigo 13 da Lei 38/2003, e artigo 10 da Lei 9/2007, do 13 de xuño, de subvencións de Galicia, que reúnan ademais os seguintes requisitos: ▪ Estar incluídas no Rexistro Municipal de Asociacións ou, cando menos, ter feita a inclusión no citado rexistro. ▪ Estar domiciliadas no concello. ▪ Ter entre outros fins a realización das actividades obxecto da subvención. ▪ No caso de ser beneficiaria doutra subvención, axuda económica ou convenio doutra área do Concello de Vimianzo ou doutra administración, correspondente ao exercicio económico de 2012, e para a mesma actividade, o importe total dos ingresos obtidos non poderá exceder do total dos gastos desa actividade. ▪ Encontrarse ao corrente das obrigas tributarias co Concello de Vimianzo, e con calquera outra administración. ▪ De ser o caso, ter xustificadas as subvencións recibidas con anterioridade polo Concello de Vimianzo. ▪ Dispor de estrutura suficiente para garantir o cumprimento dos seus obxectivos.4. Procedemento de solicitude. As solicitudes presentaranse no Rexistro Xeral do Concello de Vimianzo, e na forma prevista no artigo 38.4 da Lei 30/1992, de réxime xurídico das administracións públicas e procedemento administrativo común, no prazo dun (1) mes, contado desde o día seguinte da publicación destas bases no Boletín Oficial da Provincia, xunto coa seguinte documentación: a) Instancia individualizada por cada modalidade de actividade cultural, asinada polo presidente da entidade ou asociación, ou por quen teña conferida a delegación, debidamente acreditada, en modelo normalizado que se facilitará no Departamento de Cultura do Concello. b) Fotocopia compulsada do CIF. c) Memoria de actividades desenvolvidas no ano anterior ao da presentación da solicitude de subvención indicando as subvencións recibidas. d) Proxecto ou memoria detallada da actividade que se pretende realizar, na que se expliciten as datas e lugar de realización, número de participantes previstos, así como o orzamento detallado de gastos e ingresos e calquera outro dato que sirva para xustificar a necesidade da subvención. e) Declaración da entidade organizadora asinado polo secretario e co visto e prace do presidente, na que se fagan constar as contías das axudas asignadas ou recibidas por outras Administracións Públicas, ou ente público ou privado, para o mesmo fin. f) Certificación da Administración competente de estar ao corrente nos pagamentos co Concello, coa Seguridade Social e con Facenda. g) Declaración da entidade asinado polo secretario co visto e prace do presidente de non atoparse en ningún dos supostos de incapacidade e incompatibilidade para a percepción de subvencións ou axudas públicas e que os datos que se achegan no expediente de solicitude respondan á realidade.5. Criterios de valoración. As peticións de subvención tramitaranse en réxime de concorrencia competitiva (mediante a comparación das solicitudes presentadas), e o órgano encargado do seu outorgamento será a Xunta de Goberno Local, previa proposta motivada da Comisión Técnica de Avaliación, e informe dos servizos económicos, se procedese. A Comisión Técnica de Avaliación terá, ademais, as funcións de órgano instrutor, e estará composta polos seguintes membros: ▪ Presidente (alcalde ou persoa en quen delegue). ▪ Concelleiro de Facenda ou persoa en quen delegue. ▪ A interventora, técnica de cultura e técnico de deportes, un deles actuando de secretario da Comisión. Ademais dos criterios básicos para a prioridade na selección de solicitudes reseñados no artigo 13 da Ordenanza reguladora da concesión de subvencións, teranse en conta os seguintes criterios específicos: a) Descrición e contidos do programa obxecto da subvención ata 40 puntos, que se distribuirán do seguinte xeito: ▪ Actividades de nova organización ata 10 puntos. ▪ Actividades de continuidade ata 20 puntos. ▪ Orzamento ata 20 puntos. b) Programación para o ano 2012 ata 20 puntos; que se distribuirán do seguinte xeito: ▪ Número de actividades no programa ata 20 puntos. c) Repercusión social e publicidade do noso Concello ata 40 puntos, que se distribuirán do seguinte xeito: ▪ Número de persoas beneficiadas directa ou indirectamente pola actividade 30 puntos. ▪ Número de socios ou persoas que compoñen a entidade ata 10 puntos.6. Outorgamento das subvencións. a) O outorgamento das subvencións correspóndelle á Xunta de Goberno Local, previo ditame da comisión informativa permanente, de benestar social e promoción da igualdade, da proposta da Comisión Técnica de Avaliación referida nestas bases. b) As cantidades a solicitar como subvención deberán representar, como moito, o 50% do orzamento total previsto da actividade ou actividades, de acordo cos artigos 3 e 8 da ordenanza municipal reguladora de concesión de subvencións. c) As subvencións concédense condicionadas a facer constar na documentación, soporte, impreso ou publicidade de todo tipo referente ás actividades subvencionadas, que estas se realizan con financiamento do Concello de Vimianzo. d) A suma total das contías das subvencións non pasará de 9.500€. No caso contrario repartiranse os 9.500€ entres os peticionarios de xeito proporcional, en función do que lles corresponda en aplicación dos criterios. e) Calquera falsificación dos datos achegados dará lugar á perda da subvención ou ao seu reintegro, no caso de que se cobrase.7. Obrigas dos beneficiarios. Son obrigas dos beneficiarios: ▪ Aceptar a subvención, que se entenderá por aceptada se no prazo máximo de 10 días naturais, contados a partir daquel no que reciban a notificación da concesión da subvención, non renuncia expresa e motivadamente á mesma. ▪ Realizar a actividade ou proxecto, ou cumprir co fin ou propósito que fundamenta a concesión da subvención. ▪ Xustificar documentalmente, e na forma e prazos previstos nestas Bases, o cumprimento da finalidade que motivou a concesión da subvención e, no seu caso, a aplicación dos fondos recibidos. ▪ Someterse ás actuacións de comprobación a efectuar polo Concello de Vimianzo, así como calquera outra actuación de comprobación e control financeiro que poidan realizar os órganos de control competentes, tanto estatais como comunitarios, achegando canta información lles sexa requirida no exercicio das actuacións anteriores. ▪ Comunicar ao Concello de Vimianzo a obtención doutras subvencións, axudas, ingresos ou recursos que financien as actividades subvencionadas. Esta comunicación deberá efectuarse tan pronto como se coñeza e, en todo caso, con anterioridade á xustificación da aplicación dada aos fondos percibidos ▪ Acreditar no momento da solicitude no Concello, que se encontra ao corrente no cumprimento das súas obrigas tributarias e fronte á Seguridade Social, mediante certificación expedida polos citados organismos ou coa presentación da solicitude das citadas certificacións. Esta certificación deberá estar en vigor no momento de efectuar o pagamento da subvención. Tamén será válida a presentación mediante o propio modelo de solicitude (modelo 1), que inclúe unha declaración neste sentido do presidente da entidade. ▪ Empregar a lingua galega na realización da actividades. ▪ Facer constar en toda información ou publicidade que se efectúe das actividades ou proxectos, que os mesmos están subvencionados polo Concello de Vimianzo. ▪ Dispoñer dos libros contables, rexistros dilixenciados e demais documentos debidamente auditados nos termos esixidos pola lexislación mercantil e sectorial aplicable ao beneficiario en cada caso, coa finalidade de garantir o exercicio de comprobación e control. ▪ Conservar os documentos xustificativos da aplicación dos fondos recibidos, incluídos os documentos electrónicos, en tanto poidan ser obxecto das actuacións e control. ▪ Proceder ao reintegro dos fondos percibidos nos supostos establecidos polo artigo 37 da Lei 38/2003, xeral de subvencións. ▪ En xeral, cumprir coas obrigas enumeradas no artigo 17 da Lei 38/2003, xeral de subvencións, e artigo 11 da Lei 9/2007, do 13 de xuño, de subvencións de Galicia.8. Xustificación e pagamento.8.1. As subvencións concedidas aboaranse do seguinte xeito: a) O 60 por cento no prazo de dez días dende o momento de solicitar o pagamento. b) O 40 por cento restante, unha vez presentada no Concello a seguinte documentación: ▪ Memoria detallada da actividade realizada, conforme ao modelo que se facilitará no Departamento de Cultura do Concello. Esta memoria acompañarase dalgún documento que demostre a realización da actividade, como noticias de prensa, fotografías, trípticos ou cartel. No caso de que non fose posible achegar algún destes documentos explicarase o motivo. ▪ Instancia subscrita polo representante da entidade beneficiaria, dirixida ao alcalde do Concello, solicitando o pagamento do total da subvención e achegando o correspondente impreso de xustificación de gastos, debidamente cumprimentado e asinado. ▪ Facturas orixinais, ou copias compulsadas, polo importe total da subvención concedida. Estes documentos terán que reunir os requisitos esixidos na lexislación vixente.8.2. A realización das actividades subvencionadas será en calquera caso dentro do exercicio económico de 2012, debendo estar xustificadas as actividades antes do 15 de decembro de 2012.8.3. Procederá o reintegro das subvencións cos xuros de mora dende o momento do seu pagamento, cando o beneficiario incumpra a obriga de xustificar ou incumpra a finalidade para a que a subvención foi outorgada, ou cando obteña a subvención sen reunir as condicións requiridas para esta.8.4. A documentación xustificativa sinalada será presentada no Rexistro Xeral do Concello. A aprobación e o pagamento corresponderá á Xunta de Goberno Local, previa fiscalización da Intervención Xeral do Concello.9. Publicidade. A relación das subvencións concedidas publicarase no taboleiro de edictos do Concello de Vimianzo, así como na páxina web oficial do Concello de Vimianzo, http://www.vimianzo.es, con expresión da convocatoria, crédito orzamentario ao que se imputan, beneficiarios e contías percibidas. Contra a desestimación expresa ou presunta das solicitudes presentadas formularanse os recursos que procedan.10. Réxime sancionador. Os beneficiarios das subvencións quedarán sometidos ás responsabilidades e réxime sancionador establecido na Lei xeral presupostaria (Lei 47/2003 do 26 de novembro), e no art.40 Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e demais normas concordantes: Lei orgánica 2/1982, do 12 de maio, do Tribunal de Contas e Lei ordinaria do Consello de Contas de Galicia.11. Disposición final. No non previsto na presente convocatoria será de aplicación o disposto na Lei 38/2003, do 17 de novembro, xeral de subvencións; Lei 9/2007, do 13 de xuño, de subvencións de Galicia; R. D. 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións, e Decreto 11/2009, do 8 de xaneiro, polo que se aproba o Regulamento da Lei 9/2007 do 13 de xuño, de subvencións de Galicia. Vimianzo, 16 de agosto de 2012. O alcalde acctal. Engracio Joao Batista Saldanha Omo